Oracle 9i egyszerű telepítése RedHat Linux 8.x és 9.x operációs rendszerekre HOGYAN: Telepítés utáni teendők

Következő Előző Tartalom

## 5. Telepítés utáni teendők

Az Oracle Installation Guide egy hosszadalmas telepítés után végrehajtandó folyamatot is leír. Néhány közülük elengedhetetlen, néhányra pedig a telepített példányunk esetén talán soha nem is lesz szükségünk, mindenesetre ez a dokumentum bővebben nem tárgyalja.

Nézd meg az Installation Guide (Telepítési kézikönyv) leírást ezekhez az eljárásokhoz. Ez a leírás a minimális telepítéshez nyújt használható segítséget, ez elegendő az alapvető műveletek végrehajtásához.

## 5.1 Az oratab fájl szerkesztése

Különösen fontos lépés, hogy az adatbázis-parancssorból bármikor elindítható és leállítható, rendszerindításkor automatikusan is indítható. Lépjünk az /etc könyvtárba az oratab fájl szerkesztéséhez. Az alábbi sor:

> `ORTD:/u01/app/oracle/product/9.2.0.1.0:N`

utolsó értéket állítsuk "Y"-ra, azaz így:

> `ORTD:/u01/app/oracle/product/9.2.0.1.0:Y`

Mentsünk és menjünk vissza az Oracle home könyvtárunkba.

## 5.2 Rendszerindításkor adatbázist indító szkript

Általános elképzelés az, hogy az adatbázist a szerver rendszerindítás idejében automatikusan indítsuk el. Ehhez szükséges egy szkript, ami a futási szintű beállítások közé tehető. Az itteni megoldás csak például szolgál, mindenkinek a saját gépén a saját futási szintű beállításaihoz kell a beállítást megtennie.

    #!/bin/bash
    #
    # Run-level Startup script for the Oracle Instance and Listener
    #
    # chkconfig: 345 91 19
    # description: Startup/Shutdown Oracle listener and instance

    ORA_HOME="/u01/app/oracle/product/9.2.0.1.0"
    ORA_OWNR="oracle"

    # if the executables do not exist -- display error

    if [ ! -f $ORA_HOME/bin/dbstart -o ! -d $ORA_HOME ]
    then
            echo "Oracle startup: cannot start"
            exit 1
    fi

    # depending on parameter -- startup, shutdown, restart
    # of the instance and listener or usage display

    case "$1" in
        start)
            # Oracle listener and instance startup
            echo -n "Starting Oracle: "
            su - $ORA_OWNR -c "$ORA_HOME/bin/lsnrctl start"
            su - $ORA_OWNR -c $ORA_HOME/bin/dbstart
            touch /var/lock/subsys/oracle
            echo "OK"
            ;;
        stop)
            # Oracle listener and instance shutdown
            echo -n "Shutdown Oracle: "
            su - $ORA_OWNR -c "$ORA_HOME/bin/lsnrctl stop"
            su - $ORA_OWNR -c $ORA_HOME/bin/dbshut
            rm -f /var/lock/subsys/oracle
            echo "OK"
            ;;
        reload|restart)
            $0 stop
            $0 start
            ;;
        *)
            echo "Usage: $0 start|stop|restart|reload"
            exit 1
    esac
    exit 0

Ezt a fájlt egyszerűen kimásolhatjuk, beilleszthetjük rendszerünkbe és beállításainknak megfelelő változtatásokat végezhetünk raja.

Ha már másoljuk és szerkesszük a fájlt, tegyük azt az /etc/rc.d/init.d könyvtárba, és állítsuk át a tulajdonjogait és attribútumait a könyvtár többi fájljának értékeire..

Ehhez és a következőkhöz root felhasználóként kell bejelentkezzünk.

A fenti kód ötödik sorában olvasható a következő:

> `# chkconfig: 345 91 19`

Ezt a chkconfig parancs használja a futási szintekhez tartozó szkriptek meghatározására. A 345 érték azokat a futási szinteket sorolja fel, melyeken Oracle-t futtathatunk, ha például azt akarjuk, hogy az Oracle csak a 3-a és 5-ös szinteken fusson, akkor írjuk át 35-re. A következő 91-es érték az indítási sorszámot írja le. Ez annyit jelent, hogy ha 100 induló folyamatunk van, akkor az Oracle a 91-dikként fog elindulni. A következő érték a leállítási szám, miszerint ha a rendszer leáll és például 100 folyamatnak kell leállnia, akkor az Oracle a 19-dik lesz a sorban. Ezeket az értékeket az Oracle indító és leállító folyamatainak a viszonylagos besorolására szokták használni. Itt példaként szerepelnek a beállítások. Megváltoztathatjuk őket, de sose feledkezzünk el arról, hogy az Oracle nem példányosítható, néhány rendszerfolyamat korábban történő indítása nélkül.

Hajtsuk végre a következő parancsot:

> `chkconfig -add oracle`

Ezzel, a szkript elején felsorolt futási szintekhez tartozó könyvtárakban lehet a megfelelő hivatkozásokat létrehozni.

Az újonnan készített automatikus indítások teszteléséhez újra kell indítanunk) a rendszert, azonban ne feledkezzünk meg arról, hogy az automatikus indítás előtt a rendszermag paramétereket is be kell állítanunk. Egyébként a rendszermag beállításának a parancsa a fenti szkript start részében is elhelyezhető.

## 5.3 Telepítés tesztelése SQL*Plusz-szal

Amennyiben tipikus adatbázist telepítettünk, egy scott nevű felhasználónak is kellett készülnie. Hozzátartozó jelszó a tiger. Hajtsuk végre a következőt:

> `sqlplus scott/tiger`

ami az SQL*Plus értelmezőjét futtatja és scott felhasználóként lép az adatbázisba. A következőt kellene látnunk a képernyőnkön:

    SQL*Plus: Release 9.2.0.1.0 - Production on Fri Feb 21 10:55:45 2003

    Copyright (c) 1982, 2002, Oracle Corporation.  All rights reserved.

    Connected to:
    Oracle9i Release 9.2.0.1.0 - Production
    JServer Release 9.2.0.1.0 - Production

    SQL>quit
    Disconnected from Oracle9i Release 9.2.0.1.0 - Production
    JServer Release 9.2.0.1.0 - Production

Kilépés előtt magunk is kipróbálhatunk néhány SQL parancsot, hogy lássuk az adatbázis mintatábláit, vagy bármit amit akarunk. Innentől kezdve a mi elképzelésünké és céljainké a terep.

Következő Előző Tartalom