Oracle 9i egyszerű telepítése RedHat Linux 8.x és 9.x operációs rendszerekre HOGYAN: Bevezetés

Következő Előző Tartalom

## 1. Bevezetés

Feltételezem, hogy az olvasónak van ismerete a Linux fájlrendszerekről, parancsokról, eszközökről, shell-ekről és shell szkript programozásról.

## 1.1 Áttekintés

A dokumentum egy egyszerűsített Oracle 9i adatbáziskezelő telepítési folyamatát mutatja be RedHat 8.x és 9.x operációs rendszereken. Mivel csak telepítési segítség, a folyamat követése során figyelemebe kell venni az adott Linux operációs rendszer és az Oracle disztribúciójának verzióját, valamint a PC paramétereit is.

Az telepítés leírása csak Linux rendszerekre vonatkozik, Unix rendszerekre nem terjed ki. Más operációs rendszerhez az Oracle Installation Guide (Oracle telepítési kézikönyv) használatát javasoljuk.

Nem vagyok sem adatbázis-adminisztrátor (DBA; Database Administrator), sem nagy tudású Oracle adminisztrátor, ezért ne kérdezzetek tőlem ezzel kapcsolatban. Ezt a feladatot meghagyom a tapasztalt adatbázis-adminisztrátoroknak :)

## 1.2 Szerzői jog

This document is Copyright 2003 by Evgueni Tzvetanov (Speedy). A dokumentum másolása, terjesztése és/vagy módosítása engedélyezett a Free Software Foundation (Szabad Szoftver Alapítvány) által közzétett GNU Free Documentation License 1.2, vagy annak későbbi változatában leírt feltételek szerint; állandó fejezetek, előoldali és hátoldali szövegek nélkül.

Licenc teljes szövege megtalálható a GNU Free Documentation License honlapon.

## 1.3 A felelősség teljes elhárítása

A dokumentumban található információkat saját felelősségre használjuk. A dokumentum tartalmára vonatkozóan semmilyen felelősséget nem vállalok. A dokumentumban lévő elképzelések, példák és/vagy minden más tartalmat teljes mértékben a saját felelősségünkre használjuk.

Minden szerzői jog a tulajdonosoké, hacsak arról konkrétan másképpen nem rendelkeznek. Ebben a dokumentumban szereplő kifejezések használata semmi estere sem lehetnek hatással termék védjegyre vagy szolgáltatói védjegyre.

Bizonyos termékek vagy védjegyek megnevezése jóváhagyásként (hozzájárulásként) nem tekinthetőek.

Különösen ajánljuk, hogy első telepítés előtt és megszokott időközönként is biztonsági mentéseket készítsünk.

## 1.4 Készítők

Ez a dokumentum különböző források (könyvek és honlapok) tudásanyagának felhasználásával készült.

- Oracle 9i Installation Guide (Oracle 9i telepítési kézikönyv)
- Oracle 9i Database Administrator's Guide (Oracle 9i adatbázis-adminisztrátorok kézikönyve)
- DBA's guide to databases on Linux (adatbázis-adminisztrátorok kézikönyve Linuxhoz)
- Oracle 8i: A beginner's guide (Oracle 8i: Kezdők kézikönyve)
- Oracle web site ( Oracle web site) (az Oracle honlapja)

Ki szeretném fejezni őszinte köszönetem ezen művek készítőinek!

Azoknak az embereknek is köszönöm a segítséget, akik tippeket adtak, és megoldások széles választékával bővítették a doksit.

- Steve Schladel-nek, kollégának és egyben DBA-nak az UMDNJ-mél, aki a RedHat 9.x telepítési folyamat leállásainak számos kiküszöböléséhez adott útmutatást.
- Rene Bauer-nek, aki részletes magyarázatokat küldött a JRE verziók eltéréseiből adódó problémák megoldására a gcc 2.9.x vs. gcc 3.2 disztribúciók és a Legato Single Server Version telepítés összefüggéseiben.

A példákban felsorolt tapasztalatok sok teszt és tapasztalás eredményképpen bővült ki. Próbáljunk ki mindent, amit csak akarunk; ez a legfőbb kulcsa annak, hogy megtaláljuk a kívánt megoldást. Még ha egy-két rendszeren károkat is okozunk, kreativitásunkat segíti és saját hibáinkból tanulunk.

Megjegyzéseket vagy javaslatokat nyugodtan küldjenek az evgueni@email.com e-mail címre.

## 1.5 Magyar fordítás

A magyar fordítást Velancsics Anikó készítette (2004.03.22). A lektorálást Daczi László végezte el (2004.05.20). A dokumentum legfrissebb változata megtalálható a Magyar Linux Dokumentációs Projekt honlapján.

Következő Előző Tartalom