Oracle 9i egyszerű telepítése RedHat Linux 8.x és 9.x operációs rendszerekre HOGYAN: Telepítés

Következő Előző Tartalom

## 4. Telepítés

## 4.1 CD lemezek felcsatolása (az telepítés megkezdése előtt ill. közben)

Általában RedHat Linuxon önműködően felcsatolódnak a CD-ROM meghajtóba helyezett CD lemezek, de kézzel is felcsatolhatjuk őket, röviden a következőképpen:

Indítsunk egy terminál ablakot és váltsunk superuser-re. Hagyjuk a terminál ablakot nyitva a telepítés alatt. Szükség esetén majd kéznél lesz.

Helyezzük az első CD lemezt a CD-ROM meghajtóba. Ellenőrizzük le, hogy a CD-k fel vannak-e csatolva valamelyik könyvtárba. Általában ez az /mnt/cdrom szokott lenni, de ha úgy tetszik, változtassuk meg, ahogy akarjuk. Futtassuk a következőket (feltéve persze, hogy a csatolási könyvtárunk az /mnt/cdrom ):

> `mount /dev/cdrom /mnt/cdrom`

ami felcsatolja a CD lemezt az /mnt/cdrom könyvtárba. Ez lesz a telepítés könyvtára.

A telepítés folyamán, az Oracle Universal Installer kérni fogja, hogy cseréljünk CD-t, ezért ha a CD lecsatolása nem történik automatikusan, menjünk a root terminálunkhoz és végezzük el a következőket:

> `cd /mnt
> eject`

Ezzel lecsatoljuk a CD lemeztt és kinyitjuk a CD-ROM meghajtót. Ekkor helyezzük be a következő CD lemezt és csukjuk be a CD-ROM-ot. Használjuk a mount parancsot újra, ha a felcsatolás nem automatikus, majd váltsunk át a telepítési képernyőhöz, hogy folytassuk az telepítést.

## 4.2 A telepítő futtatása

Miután felcsatoltuk az első lemezt, indítsunk egy új terminált és váltsunk át az /mnt/cdrom könyvtárba. Ez a telepítés csatolási pontja. Innen futtassuk a következőt:

> `./runInstaller &`

Továbbiakban az ugyanebben a könyvtárban található index.html fájlt böngészőben megnyithatjuk, és telepítésünkhöz használhatjuk.

## 4.3 Telepítési képernyők és lépések

Az Oracle Universal Installer 2.2-nek egyszerű, természetes felülete van. A következő telepítési rész átugorható, és saját belátás szerint is eredményesen folytatható a telepítés. A képernyők jó és logikus sorrendben követik egymást.

Abban az esetben, ha ellenőrizni akarjuk, hogy hol tartunk, vessük össze a folyamatunkat az alábbiakban leírt képernyőkkel és lépésekkel.

### Üdvözlő képernyő (Welcome Screen)

Itt határozhatjuk meg, hogy a terméket telepíteni vagy törölni kívánjuk. Első telepítésünk esetén a folytatáshoz kattintsuk a "Next" gombra.

Egy új párbeszédablak (Inventory Location) fog megjelenni, ami az átmeneti telepítéshez a későbbiekben is használatos könyvtár megjelölését kéri tőlünk. Válasszuk az OK gombot, ha rendben találunk mindent, máskülönben írjuk be a kívánt, telepítéshez használandó könyvtár nevét.

### UNIX csopornév képernyő (UNIX Group Name Screen)

Ez a képernyő az Oracle Installation Group (Oracle telepítés csoport) meghatározására szolgál, ami alapértelmezésben az oinstall. Ha meg akarjuk változtatni a csoport nevét, vagy egy másik speciális csoportot akarunk használni az telepítéshez, akkor most végezzük azt el. Egyébként írjuk be az oinstall-t, és a "Next"-tel menjünk tovább. A megjelenő párbeszédablak azt mutatja, hogy a root felhasználóként bejelentkezett terminálunkat kell használnunk (amit korábban indítottunk). Váltsunk át a root terminálhoz, és a kövessük képernyőn látható instrukciókat, ami az /tmp/ könyvtárban lévő orainstRoot.sh szkriptet futtatja.

Sikeres futtatás esetén a képernyőn a következő látható:

> `Creating Oracle Inventory pointer file (/etc/oraInst.loc)
> Changing groupname of /u01/app/oracle/oraInventory to oinstall.`

Váltsunk vissza a párbeszédablakhoz, és kattintsunk a "Continue" gomra.

### Fájl elhelyezések képernyő (File Locations Screen)

Ezen a képernyőn a telepítés forrás- és célkönyvtára látható. Amennyiben a környezeti változók rendben vannak, nem kell megváltoztatnunk semmit sem, de ha mégis változtatni akarunk rajta, akkor körültekintően és tudatosan tegyük azt. Kattintsunk a "Next" gombra.

A képernyő jobb felső részén látható folyamatjelző a hosszadalmas lemezolvasási műveleteket jelzi. Legyünk türelemmel.

### Telepíthető programok képernyő (Available Products Screen)

A képernyő a telepíthető termékeket mutatja. Mivel mi csak az adatbázis kezelőt akarjuk telepíteni, ez első opció (alapértelmezett) érdekes számunkra. Tulajdonképpen ez néhány, a következő részekben felsorolt termékeket tartalmazza. Kattintsunk a "Next" gombra.

### Telepítési típusok képernyő (Installation Types Screen)

Mivel példánk a Standard Edition Installation-t mutatja be, ezért válasszuk a Standard Installation-t. Választhatjuk az Enterprise-t is, de a két folyamat innentől eltérhet, és további opciók beállítására is szükség lehet. Ennek eldöntése a telepítést végző személy feladata.

Kattintsunk a "Next" gombra. Egy kis várakozás után folytassuk a következő lépéssel.

### Adatbázis beállítási képernyő (Database Configuration Screen)

Itt (operátorként) kiválasztható, hogy milyen céllal fog az adatbázis működni, annak érdekében, hogy a telepítés a paramétereket ahhoz igazíthassa. General Purpose-t válasszuk majd kattintsunk a "Next" gombra. Ismét egy rövid várakozás következik.

### Adatbázis azonosítás képernyő (Database Identification Screen)

Az operátor itt beírhatja az adatbázis nevét. Egyértelműen értelmezhetők a képernyőn a szövegrészek. Példánkban én következőt írtam be:

> `ORTD.zeus`

mivel az adatbázis szerverem host neve "zeus". Használjuk a saját adatbázisunk host nevét, majd kattintsunk a "Next" gombra.

### Adatbázis fájlok elhelyezése képernyő (Database File Location Screen)

Ez a képernyő arra szolgál, hogy meghatározzuk az adatbázis fájlok fizikai elhelyezkedését. Ajánlott hogy az adat fájlok egy elkülönített lemezen (könyvtárban) legyenek. Nálam például az alapértelmezett értéktől eltérően az

> `/u02/oradata`

könyvtárban vannak, az alapértelmezett helyett. Mikor végeztünk kattintsunk a "Next" gombra.

### Adatbázis karakterkészlet képernyő (Database Character Set Screen)

Itt különböző karakterkészleteket állíthatunk be az adatbázisunkhoz. Én meghagytam a "Use the Default Character Set" beállítást. Lépjünk a "Next"-tel tovább.

### Összefoglaló képernyő (Summary Screen)

Ha ezt a képernyő látjuk, akkor az OUI-val elkészült a telepítési folyamat előkészítése. Most át lehet nézi telepítési fát, és láthatjuk miket választottunk. Megengedi, hogy visszamenjünk és javítsuk, ha valahol nem értünk egyet a felsoroltakkal. Egyébként pedig kattintsunk az "Install" gombra és a telepítési folyamat elkezdődik.

### Telepítő képernyő (Install Screen)

Ez egy nagyon hosszadalmas és unalmas képernyő, ami időnként a CD lemezek cseréjét kéri. Egy folyamatkijelzőt jelenít meg, és tételesen összegzi az egyes részek százalékarányát a teljes folyamathoz képes.

A telepítési folyamat nagyon hosszú. Először a szoftverkomponensek telepítése történik, majd minden hivatkozás (link) elkészül.

Valamivel töltsük el az időt, és időnként nézzünk a képernyőre, hogy kell-e CD lemezt cserélnünk.

FONTOS! Az én esetemben (kétszer telepítettem) hibaüzenetet kaptam, az összekapcsolási folyamat 79%-nál. A hibaüzenet párbeszédablaka a következőt tartalmazta:

> `Error in invoking target install of makefile
> /u01/app/oracle/product/9.2.0.1.0/ctx/lib/ins_ctx.mk`

Mindkét telepítésnél figyelmen kívül hagytam, és semmi probléma nem látszott az összeszerkesztési folyamatban.

A telepítés végén egy párbeszéd ablak bukkan elő. Néhány terminál parancsot kell végrehajtani a telepítési folyamat befejezése előtt. Alapvetően van egy roor.sh nevű szkript az $ORACLE_HOME könyvtárban, amit root felhasználóként kell futtatni a root terminálról. Maga a folyamat időt és sok HDD műveletet igényel, legyünk türelemmel, és ne aggódjunk miatta.

### Beállítási eszközök képernyő (Configuration Tools Screen)

Három task-ot próbál lefuttatni a konfigurációs eszközök képernyő és mindegyikről hibát jelez. A probléma megoldása a következő. Az $ORACLE_HOME könyvtárban van egy JRE nevű hivatkozás (link), ami az Oracle JRE könyvtárra mutat. Töröljük ezt a hivatkozást, és készítsünk egyet a saját JRE disztribúciónkhoz, amiről az előzőekben már szóltunk. Végrehajtandó parancsok:

> `rm -f JRE
> ln -s /usr/local/jre/ JRE`

Miután végrehajtottuk a parancsokat, próbáljuk meg egyenként kiválasztani a táblázat Tool Name (eszközök neve) oszlopából az egyes tételeket, és kattintsunk a "Retry" gombra. Ha nem sikerül, akkor se aggódjunk. Ezek opcionálisak a telepítés során, és később is végre lehet őket hajtani.

### Hibaelhárítás

Amennyiben az utolsó (nem kötelező) műveletek nem hajthatók végre, legalább kettőjük megvalósítására, vannak speciális megoldási javaslatok. Először is az Oracle dokumentációt érdemes kézbe venni, és a telepítés hibaelhárításakor a sorok között böngészni. Ha a feltételek rendben vannak, akkor komoly hiba nem lehet a műveletben. Ha mégis, akkor ellenőrizzük át az összes kezdeti feltételt, fájl és könyvtár jogosultságokat és a tárhelyet.

Minden könnyen letörölhető és visszaállítható, csupán az Oracle felcsatolási pontok könyvtárainak (/u01, /u02, stb.) tartalmát kell leszedni, és az /etc könyvtárban lévő oratab fájlt törölni. Azért, hogy ne maradjon nyoma az Oracle-nek a rendszeren még egy fájl-csoportot törölni kell. Ezek az /usr/local/bin könyvtárban található oraenv, coraenv, dbhome nevű fájlok. Habár ott is hagyhatjuk őket, és a legközelebbi telepítésnél a telepítő majd rákérdez, hogy maradjanak-e.

Nos, akkor a nem kötelező feladatok:

### Hálózati beállítások (Net Configuration Assistant)

Ennek futtatásához menjünk a $ORACLE_HOME/bin könyvtárba, és onnan futtassuk:

> `./netca &`

Ez az alkalmazás négy feladat közül egyet elindít. Ténylegesen a listener az amit be kell állítani. A többi nem olyan fontos, de próbáljuk meg azokat is beállítani. A listener beállítása előtt lehetséges, hogy már fut egy listener. Ellenőrizzük ezt a következő parancs végrehajtásával:

> `ps afx | grep LISTEN | grep -v grep`

Amennyiben a következő sorhoz hasonlót kapunk:

> `15922 ? S 0:00 /u01/app/oracle/product/9.2.0.1.0/bin/tnslsnr LISTENER`

már fut egy listener. Állítsuk le a következő $ORACLE_HOME/bin könyvtárban lévő paranccsal:

> `./lsnrctl stop`

Lehetséges, hogy törölnünk kell a meglévő listener-t és egy újat kell készítenünk. Ez teljesen rajtunk múlik. Kövessük az alkalmazás menetét. Amennyiben készítettünk egy új listenert, az egész folyamat végén az új listener fog elindulni.

### Adatbázis beállítás (Database Configuration Assistant)

Ennek futtatásához lépjünk be a $ORACLE_HOME/bin könyvtárba és futtassuk:

> `./dbca &`

Ez az alkalmazás talán a legfontosabb a beállítások közül. Az adatbázis létrehozását és beállítását segíti. Ha a telepítés során vagy az előzőekben említett alkalmazások újraindításával nem készült még adatbázis, ennek futtatásával készíthetjük el azt.

Amíg az adatbázist nem használjuk, az törölhető és újra létrehozható. Itt tehetjük ezt meg. Az alkalmazás összes funkcióit ez a dokumentum nem tartalmazhatja, de mivel egy GUI alkalmazásról van szó, ezért nagyon könnyű vele a feladatokat elvégezni.

Személy szerint itt szeretem elkészíteni az adatbázist, mert itt az összes szükséges paraméter ellenőrizhető, kiváltképp a könyvtárak ahová az adatfájlok készülnek (kerülnek). Válasszuk a "Typical"-t az adatbázis paraméterezéséhez. A következő képernyőn fastruktúra segítségével állíthatjuk be az adatbázis fájlok helyét. {ORACLE_BASE} helyett állítsunk be például az /u02 könyvtárat. Ez rakja az adatbázis fájlokat használatra az /u02/oradata/SID könyvtárba. Mindez csak példa, rajtunk múlik, hogyan döntünk az adatbázis könyvtárfájának meghatározásáról.

Az adatbázis elkészítése végén be kell írni a SYS és SYSTEM felhasználókhoz tartozó jelszavakat. Írjuk be (megerősítéssel), jegyezzük meg őket, és lépjünk ki (ezek az "OK"-t jelentik). Majd futtassuk:

> `ps afx`

és a képernyőn a következő sorokhoz hasonlóknak kell megjelennie:

    PID     TTY      STAT   TIME COMMAND
        1   ?        S      0:04 init
        2   ?        SW     0:01 [keventd]

    ..... Lots of other lines we are not interested in...

    11665   ?        S      0:00 ora_pmon_ORTD
    11667   ?        S      0:00 ora_dbw0_ORTD
    11671   ?        S      0:00 ora_lgwr_ORTD
    11673   ?        S      0:00 ora_ckpt_ORTD
    11675   ?        S      0:00 ora_smon_ORTD
    11677   ?        S      0:00 ora_reco_ORTD
    11679   ?        S      0:00 ora_cjq0_ORTD
    11681   ?        S      0:02 ora_qmn0_ORTD
    11683   ?        S      0:00 ora_s000_ORTD
    11685   ?        S      0:00 ora_d000_ORTD
    11812   pts/1    S      0:00 /u01/app/oracle/product/9.2.0.1.0/bin/tnslsnr LISTENER -inherit

Ha megnézzük az ábrát, ez a futó adatbázisunkat mutatja. A fenti példában szereplő utolsó sor a listener (lehetséges, hogy máshol található a képernyőn).

(Gratulálunk!) Sikeresen befejeződött a telepítés!

### Hibaelhárítás frissítések

A következő Rene Bauer-tól származó frissítés. A következő problémák merülhettek fel:

- JRE verzió kompatibilitás
- Hiányzó adatbázis-beállító fájl
- Legato Single Server Version telepítési hiba

JRE kompatibilitási problémát egyedül Rene jelzett, de sok e-mail-t kaptam ezzel kapcsolatban. A probléma abból származik, hogy a RedHat8 és 9 a gcc 3.2-es verzióval készült, míg némely régebbi JRE verziót gcc 2.9.x verzióval fordítottak. A megoldás az, hogy a legutolsó JRE verziót letöltjük. Ennek az frissítésnek az idejében ez a 1.4.1-es verzió volt, és mivel a JRE nem futtatható, futtassuk le a következő parancsot, hogy elkészüljön a megfelelő hivatkozás (link):

> `ln -s $JRE_DIR/bin/java $JRE_DIR/bin/jre`

ahol a $JRE_BIN a jre könyvtárunkat jelöli.

A második frissítés az adatbázis létrehozása után hiányzó beállítási fájlt érinti. Az init{ORACLE_SID}.ora fájlnak alapértelmezetten az $ORACLE_HOME/db/ könyvtárban kellene létrejönnie.

Rene megoldása: A telepítő egy spfile{ORACLE_SID}.ora nevű fájlt készít, így egy hivatkozás készíthető ami pótolja a hiányzó fájlt. Lépjünk az ORACLE_HOME/dbs/ könyvtárba, és hajtsuk végre a következőt:

> `ln -s spfile{ORACLE_SID}.ora init{ORACLE_SID}.ora`

Az én megoldásom: A telepítés közben létrejön egy init.ora nevű fájl. Ezt egyszerűen lemásolom init{ORACLE_SID}.ora néven. Lépjünk be a $ORACLE_HOME/dbs/ könyvtárba, majd futtassuk:

> `cp init.ora initORTD.ora`

A harmadik probléma az Oracle telepítő folyamat hibájára vonatkozik, a Legato Single Server Version telepítésnél. Nekem nem volt ilyen problémám, de itt van Rene verziója, amit megpróbálok lerövidíteni amennyire lehet. A legutolsó root.sh fájl, ami az Oracle telepítés kérésére futtatódott hibát okozott az LSSV telepítése alatt. Rene szerint, a RedHat 8 és 9 ncurses5-tel készült, de alapértelmezetten az ncurses4 kompatibilitás csomag nincs telepítve, így annak telepítése után az LSSV probléma megszűnik.

Az említett hibák valószínűleg nem az utolsó megoldandó problémák, ezért bátorítok minden megjegyzést és kiegészítést, amivel a "Hibaelhárítás" fejezetet bővíthetem. Minden, a dokumentum tökéletesítését célzó visszajelzést köszönettel veszek.

Következő Előző Tartalom