Oracle 9i egyszerű telepítése RedHat Linux 8.x és 9.x operációs rendszerekre HOGYAN: Előkészületek

Következő Előző Tartalom

## 2. Előkészületek

## 2.1 Az Oracle 9i adatbázis kezelő letöltése

Az Oracle 9i adatbázis kezelő könnyen beszerezhető az Oracle webhelyéről. Ott kattintsunk a Download (letöltés) hivatkozásra és kövessük a disztribúciónk szerinti útmutatásokat. Néhány oldalt el kell olvasnunk, mielőtt eljuthatunk a letöltés hivatkozáshoz. Ezek a szerzői jogokat, beleegyező nyilatkozatot tartalmazzák melyeket figyelmesen olvassunk át. Többi csak statisztikai információ. Amennyiben még nem vagyunk tagok, regisztráljuk magunkat az Oracle webhelyen, hogy a szabadon letölthető anyagokhoz hozzáférhessünk.

A szerver alkalmazások 3 fájlban tölthetők le, ezekhez hasonló megnevezésekkel:

- lnx_920_disk1.cpio.gz
- lnx_920_disk2.cpio.gz
- lnx_920_disk3.cpio.gz

Más verziók nevükben eltérhetnek, de telepítés tekintetében hasonlóak.

Az Oracle telepítési útmutató kétféle telepítéshez használható - CD vagy merevlemez telepítéshez. Én az elsőt használtam. A fájlok letöltése és a CD-k elkészítése (lásd. a következő részt) sok időt vesz igénybe, ezért legyünk türelemmel! Mindezen kívűl a telepítés sok lemezterületet is igényel, a 3 fájl kb. 1.5 GB. Háromszor ennyi területre lesz szükségünk, ha a lemezen akarjuk tartani az archív fájlokat, a könyvtárakat és a CD képfájlokat (image), míg biztosan el nem készülnek a hibátlan CD-k.

A következő parancsokat adjuk ki a letöltött fájlok könyvtárában, mindhárom letöltött fájlra vonatkozóan:

> `gunzip lnx_920_disk1.cpio.gz
> cpio -idmv < lnx_920_disk1.cpio`

Ezek a parancsok 3 könyvtárat készítenek Disk1, Disk2 Disk3 néven.

## 2.2 A CD lemezek elkészítése

Mivel a Linux rendszeren történő CD írást a CD-Writing-HOWTO (CD írás HOGYAN) teljességgel tartalmazza, ezért az alábbiak csak az Oracle adatbázis kezelőjéhez tartozó speciális lépéseket mutatják be.

### A CD képfájlok elkészítése

Első lépés, hogy az Oracle 3 CD-jéről CD képfájlokat készítünk. A következő parancsokat a megfelelő fájlnév és könyvtár nevének megváltoztatásával mindhárom könyvtárra alkalmazzuk:

> `mkisofs -r -o ora9id1.iso Disk1/`

Ez 3 ISO CD képfájlt készít el, melyek az telepítési folyamathoz szükségesek. Lehet, hogy a parancs több figyelmeztető információt is generál a szükséges névváltoztatásokat illetően, de nem kell aggódni, az képfájlok a helyes könyvtár-fastruktúra információkat fogják tartalmazni. Ennek ellenőrzésére fel kell csatololni (mount) az képfájlokat egy könyvtárba a loopback eszköz használatával (ehhez a rendszermagnak támogatnia kell loopback eszközt), ahogyan az a CD-Writing-HOWTO (CD írás HOGYAN) leírásában is megtalálható:

> `mount -t iso9660 -o ro,loop=/dev/loop0 cd_image mount_dir`

ahol a cd_image az mkisofs parancs által készített CD képfájl. felscatolás után könyvtárválásokkal ellenőrizhető a könyvtárstruktúra helyessége. Ha minden rendben van, jöhet a következő lépés.

### A CD lemezek írása

Az képfájlok CD lemezre írása akármilyen parancssorból indítható vagy GUI programmal elkészíthetők, amik ISO CD képfájlokat használnak CD lemezek készítéséhez. Részletesebben erről a CD-Writing-HOWTO (CD írás HOGYAN)dokumentumban olvashatunk. A CD-k írását követően bizonyosodjunk meg arról, hogy azok pontosan ugyanazt a könyvtárstruktúrát tartalmazzák mint a Disk1, Disk2, Disk3 könyvtárak. Ehhez csatoljuk fel az új CD-ket és a megszokott módon járjuk be a könyvtárstruktúrát. Az képfájlok bármilyen CD íróval bármilyen operációs rendszeren CD-re írhatók, amennyiben támogatják az ISO képfájlok használatát CD íráshoz.

Az mkisofs parancs készíthet üres könyvtárakat magában a CD képfájl root (gyökér) könyvtárában. Ez semmilyen problémát nem okoz a telepítés tartalmára nézve. Egyszerűen figyelmen kívül kell hagyni.

Következő Előző Tartalom